b'\n_START_ARTICLE_\nOssip Zadkine\n_START_PARAGRAPH_\nOssip Zadkine (ruski: \xd0\x9e\xd1\x81\xd0\xb8\xd0\xbf \xd0\xa6\xd0\xb0\xd0\xb4\xd0\xba\xd0\xb8\xd0\xbd, Vitebsk, 14. srpnja 1890. - Pariz, 25. studenoga 1967.) - bjeloruski umjetnik \xc5\xbeidovskoga porijekla, koji je \xc5\xbeivio u Francuskoj. Prvenstveno je poznat kao kipar, ali i kao slikar i majstor litografije.\n_START_SECTION_\nRani \xc5\xbeivot i karijera\n_START_PARAGRAPH_\nZadkine je ro\xc4\x91en kao Yossel Aronovi\xc4\x8d Cadkin (ruski:\xd0\x98\xd0\xbe\xd1\x81\xd0\xb5\xd0\xbb\xd1\x8c \xd0\x90\xd1\x80\xd0\xbe\xd0\xbd\xd0\xbe\xd0\xb2\xd0\xb8\xd1\x87 \xd0\xa6\xd0\xb0\xd0\xb4\xd0\xba\xd0\xb8\xd0\xbd) u \xc5\xbeidovskoj obitelji u Vitebsku (danas Bjelorusija, a tada dio Ruskog Carstva)._NEWLINE_Nakon poha\xc4\x91anja umjetni\xc4\x8dke \xc5\xa1kole u Londonu, Zadkine se nastanio u Parizu oko 1910 . Tamo je postao dio novog pokreta kubista. Kasnije je razvio svoj vlastiti stil, koji je sna\xc5\xbeno bio pod utjecajem afri\xc4\x8dke umjetnosti._NEWLINE_Zadkine je slu\xc5\xbeio u francuskoj vojsci tijekom Prvog svjetskog rata, te je ranjen u akciji. Bio je u SAD-u tijekom Drugog svjetskog rata. Njegov najpoznatiji rad je skulptura "Uni\xc5\xa1teni grad" (1951.-1953.), koja predstavlja \xc4\x8dovjeka bez srca, kao spomen na uni\xc5\xa1tenje sredi\xc5\xa1ta nizozemskoga grada Rotterdama 1940. od strane njema\xc4\x8dkog Luftwaffea.\n_START_SECTION_\nOsobni \xc5\xbeivot\n_START_PARAGRAPH_\nBio je u braku s Valentine Prax (1899.-1991.), slikaricom francusko-talijanskog porijekla ro\xc4\x91enoj u Al\xc5\xbeiru. Zadkine je bio prijatelj Henryja Millera, koji je prema njemu napravio lik Borowskoga u romanu Rakova obratnica._NEWLINE_U braku nije imao djece, ali je imao izvanbra\xc4\x8dnog sina Nicolasa iz afere s Dankinjom Annelise Hasle._NEWLINE_Zadkine je preminuo u Parizu 1967., u dobi od 77 godina i pokopan je na groblju Cimeti\xc3\xa8re du Montparnasse. Njegov biv\xc5\xa1i dom je sada \xe2\x80\x9eMus\xc3\xa9e Zadkine\xe2\x80\x9c. Postoji i njegov muzej u selu Les Arques u Pirinejima. Ispred muzeja su skulpture Krista na kri\xc5\xbeu i Pieta.'